Landsortas dzelme
Landsortas dzelme (zviedru: Landsortsdjupet) ir Baltijas jūras dziļākā vieta. Atrodas starp Stokholmu un Gotlandes salu 24 km uz dienvidaustrumiem no Landsortas bākas Ejas salā un 80 km uz ziemeļrietumiem no Harudena raga Gotlandes ziemeļos. Dzelme ir 456,51 m dziļa un izvietojusies Gotlandes ieplakā. Līdz 1960. gadiem dzelmē tika izgāzti ķīmiskie un vidēji radioaktīvie atkritumi.